# Lo Temple d'Òut

Lo Temple d'Òut (Le Temple-sur-Lot en francés) es una comuna agenesa situada dins lo departament d'Òut e Garona e la region de Novèla Aquitània, ancianament d'Aquitània.

## Geografia
### Perimètre del territòri

Comunas confrontantas de Lo Temple d'Òut :
| | Fontgrava | Sent Estèfe de Falguièras |
| Castèlmauron d'Òut | | Senta Liurada |
| Granjas d'Òut | Montpesat | Domairac |

## Toponimia
### Lo Temple

La prononciacion es [lu'temple 'dɔw]. Las fòrmas ancianas son Templum de Disclio (?), en latin, en 1311, domus Templi de Bruliis, en latin, en 1348, ecclesia Templi de Brolhio, en latin, en 1502, r. Domus militie Templi, en latin, en 1520, Le Temple de Bruil, en francés, en 1652. lo nom s'explica per una comandariá de l'Òrdre del Temple (dels Templièrs), de data pas coneguda. Los mots Brolhio, Bruil, etc, donan probablament lo nom d'origina del luèc. La fòrma de 1652 correspond probablament al gascon brulh (en lengadocian se ditz bruèlh), mès la comuna es pas gascona. Lo gascon s'arrèsta a La Fita e Bénédicte Boyrie-Fénié se pensa que podiá anar pus luènh a temps passat. Brulh o bruèlh venon del gallés brogilos, « pichon bòsc », a l'origina « pichon territòri », puèi « bòsc claus », derivat de brog(i), « territòri, region, frontièra, marca » segon Delamarre, « talhada, bartàs » en gallés, puèi en occitan « bòsc, riba boscosa », segon B. Boyrie-Fénié, « pichon bòsc embarrat d'una sèga o d'un mur », segon Dauzat$^,$$^,$.

### Autres luècs

* Saint-Caprais (nom francés) es probablament *Sent Grapasi, fòrma locala normala (veire Sent Grapasi de l'Èrm e Sent Grapasi de La Linda. Lo patron de la parròquia es Sent Caprasi, considerat coma primièr avesque d'Agen, martir al començament del sègle IV, e non pas l'abat de Lerins omonime, coma escriu lo Dauzat, en parlant de tots los Sent Caprasis. Lo nom a evolucionat en Grapasi per metatèsi de r [e sonorizacion de l'iniciala]$^,$.
* Saint-Gervais (nom francés) es benlèu *Sent Gervasi o *Sent Gervais. Lo nom de Sant Gervais (o Gervasi, fòrma mièja-sabenta) es lo d'un martir a Milan del temps de Dioclecian associat a son besson Protais (o Protasi)$^,$.
* Saint-Germain (nom francés) es probablament *Sent German. Sanctus Germanus es un avesque d'Auxerre, al sègle V; son nom, derivat de germen, « gèrme » aviá lo sens de « natural, autentic »$^,$.

## Istòria

* Abans 1806, Saint-Jean-de-l'Air (= de l'Èrm) e Saint-Sulpice-de-Rivel foguèron annexats al Temple; en 1839, ne foguèt atal per Capraisy e Saint-Gervais segon lo siti Cassini. Pels dos primièrs, pòt èsser una error. Sent Joan de l'Èrm es probablament de la comuna de Vilanuèva d'Òut e St Sulpice de Rivelede es a Vilanuèva o puslèu a La Salvetat de Leda (mas aquelas comunas ne fasián pas qu'una abans 1852). Las doás comunas son dins la lista del canton de Vilanuèva dins l’« Arrêté du 7 brumaire an 10 (29 octobre 1801) portant réduction des justices de paix du département de Lot-et-Garonne ».
* Capraisy es al sud del Temple, escrit St Capraisy sus la mapa de Cassini e St-Caprais sus la mapa IGN. Saint Gervais es a l'oèst del borg, sus la RD 13 al sud de Castèlmauron d'Òut e al nòrd del caireforc entre la RD 13 e la RD 911. I a una autra parròquia sus la mapa de Cassini (segonda meitat del sègle XVIII), St Germain, a l'èst de la comuna$^,$, probablament unida al Temple tanlèu la Revolucion.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 27 de mai de 2020 | 2026 | Jean-Michel Saint-Simon | | |
| març de 2001 | 2020 | Daniel Baechler | divèrs dreta | espleitador agricòla, president de la comunautat de comunas |
| junh de 1995 | 2001 | Pierre Parrel | | |
| març de 1977 | 1995 | Gérard Benedetti | | |
| | 1977 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Senta Liurada; es adara del canton del Liuradés.

## Demografia

modificar « persona »  v · d · m 
Evolucion demografica Populacion comunala actuala (2013): 1001, totala: 1032 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 460 | 501 | 494 | 515 | 551 | 518 | 1 222 | 1 210 | 1 214 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 233 | 1 191 | 1 154 | 1 104 | 996 | 983 | 929 | 955 | 953 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 903 | 928 | 895 | 779 | 857 | 866 | 871 | 897 | 943 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 927 | 954 | 898 | 902 | 933 | 969 | 991 | 985 | 979 1 014 |
| 2009 | 2010 |
| 972 1 007 | 971 1 007 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 1038 abitants e la densitat èra de 61,38 ab/km².

## Veire tanben

* Comunas d'Òut e Garona

## Nòtas

* 1 2 3 Bénédicte Boyrie-Fénié, Dictionnaire toponymique des communes. Lot-et-Garonne, ed. CAIRN e Institut Occitan, Pau, 2012, p. 280
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 91
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 672 e 113
* ↑ Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 225
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 350 e 590
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 603
* ↑ http://nominis.cef.fr/contenus/saint/1349/Saints-Gervais-et-Protais.html
* ↑ Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 324, per Sent German de Belvés
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 602
* ↑ http://archive.wikiwix.com/cache/?url=http%3A%2F%2Fcassini.ehess.fr%2Fcassini%2Ffr%2Fhtml%2Ffiche.php%3Fselect_resultat%3D37204
* ↑ https://www.geoportail.gouv.fr/carte cercar 47110 Le Temple-sur-Lot
* ↑ https://www.geoportail.gouv.fr/donnees/carte-de-cassini cercar 47110 Le Temple-sur-Lot
* ↑ https://www.sudouest.fr/2020/05/28/lot-et-garonne-les-premieres-installations-des-conseils-municipaux-du-territoire-7519471-3815.php
* Portau de Guiana